**Uvod u programiranje**

**Programiranje** jepisanje programa u programskom jeziku. **Programski jezik** je glavno sredstvo komunikacije između čovjeka i računara. Čovjek koji piše program naziva se **programer.**

Komunikacija između čovjeka i računara nije tako prirodna kao komunikacija između ljudi. Ljudi se mogu razumjeti koristeći i nepotpune i neprecizne informacije, a računari izvršavaju samo ono što im se naredi ni manje ni više od toga. Računar ne poznaje pojam „podrazumjeva se“!

**Program** je konačan skup naredbi koje se izvode tačno određenim redoslijedom i sa tačno određenim ciljem.

Prije pisanja programa potrebno je temeljito razmotriti problem koji rješavamo.

Postoje dva tipa problema sa kojima se susrećemo:

-**problemi za nalaženje rješenja**(ili problemi računanja)

-**problemi za dokazivanje**(ili problemi odlučivanja)

Kod problema za nalaženje rješenja na osnovu unaprijed poznatih podataka i uslova koje treba zadovoljiti određujemo vrijednost nekih nepoznatih veličina. Kod problema za dokazivanje treba da ispitamo da li je neko tvrđenje tačno, da li određeni podaci zadovoljavaju neke uslove.

Kod svih problema razlikujemo:

-ulaz-koji predstavlja podatke poznate prije rješavanja problema

-izlaz-koji predstavlja informaciju koja nam predstavlja rješenje

Pored ulaza i izlaza, kod poroblema za nalaženje rješenja mogu se zadati i početni uslovi koji moraju biti ispunjeni da bi problem imao smilsa.